CELEX: 32013R0159
Language: el
Date: 2013-02-21 00:00:00
Title: Εκτελεστικός κανονισμός (ΕΕ) αριθ. 159/2013 της Επιτροπής, της 21ης Φεβρουαρίου 2013 , όσον αφορά τη χορήγηση άδειας για το παρασκεύασμα βενζοϊκού νατρίου, προπιονικού οξέος και προπιονικού νατρίου ως πρόσθετης ύλης σε ζωοτροφές για χοίρους, πουλερικά, βοοειδή, πρόβατα, αίγες, κουνέλια και ίππους και όσον αφορά την τροποποίηση των κανονισμών (ΕΚ) αριθ. 1876/2006 και (ΕΚ) αριθ. 757/2007  Κείμενο που παρουσιάζει ενδιαφέρον για τον ΕΟΧ

22.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 49/47
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 159/2013 ΤΗΣ ΕΠΙΤΡΟΠΉΣ
   της 21ης Φεβρουαρίου 2013
   όσον αφορά τη χορήγηση άδειας για το παρασκεύασμα βενζοϊκού νατρίου, προπιονικού οξέος και προπιονικού νατρίου ως πρόσθετης ύλης σε ζωοτροφές για χοίρους, πουλερικά, βοοειδή, πρόβατα, αίγες, κουνέλια και ίππους και όσον αφορά την τροποποίηση των κανονισμών (ΕΚ) αριθ. 1876/2006 και (ΕΚ) αριθ. 757/2007
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση αυτής της άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).
            
         
               (2)
            
            
               Στο παρασκεύασμα βενζοϊκού νατρίου, προπιονικού οξέος και προπιονικού νατρίου χορηγήθηκε άδεια αορίστου χρόνου, σύμφωνα με την οδηγία 70/524/ΕΟΚ ως πρόσθετη ύλη στις ζωοτροφές για χρήση σε χοίρους και αγελάδες γαλακτοπαραγωγής βάσει του κανονισμού (ΕΚ) αριθ. 1876/2006 της Επιτροπής (3) και για βοοειδή προς πάχυνση βάσει του κανονισμού (ΕΚ) αριθ. 757/2007 της Επιτροπής (4). Στη συνέχεια το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.
            
         
               (3)
            
            
               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος βενζοϊκού νατρίου, προπιονικού οξέος και προπιονικού νατρίου ως πρόσθετης ύλης στις ζωοτροφές για τους χοίρους, τις αγελάδες γαλακτοπαραγωγής και τα βοοειδή προς πάχυνση και, σύμφωνα με το άρθρο 7 του εν λόγω κανονισμού, για νέα χρήση σε χοίρους, πουλερικά, βοοειδή, πρόβατα, αίγες, κουνέλια και ίππους και ζητήθηκε η εν λόγω πρόσθετη ουσία να ταξινομηθεί στην κατηγορία πρόσθετων υλών «τεχνολογικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.
            
         
               (4)
            
            
               Από τις γνώμες που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 6 Σεπτεμβρίου 2011 (5) και στις 24 Απριλίου 2012 (6) συνάγεται ότι, υπό τις προτεινόμενες συνθήκες χρήσης, το παρασκεύασμα βενζοϊκού νατρίου, προπιονικού οξέος και προπιονικού νατρίου δεν έχει δυσμενείς επιδράσεις στην υγεία των ζώων, την ανθρώπινη υγεία ή το περιβάλλον, με την προϋπόθεση ότι λαμβάνονται τα κατάλληλα μέτρα για να προστατευτούν οι χρήστες ή το περιβάλλον, και ότι είναι αποτελεσματικό για τη συντήρηση των δημητριακών και πλήρων ζωοτροφών. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση των εν λόγω παρασκευασμάτων στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.
            
         
               (5)
            
            
               Από την αξιολόγηση του παρασκευάσματος βενζοϊκού νατρίου, προπιονικού οξέος και προπιονικού νατρίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να επιτραπεί η χρήση του εν λόγω παρασκευάσματος, όπως προσδιορίζεται στο παράρτημα του παρόντος κανονισμού.
            
         
               (6)
            
            
               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, οι κανονισμοί (ΕΚ) αριθ. 1876/2006 και (ΕΚ) αριθ. 757/2007 θα πρέπει επομένως να τροποποιηθούν αναλόγως.
            
         
               (7)
            
            
               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Χορηγείται άδεια στο παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «συντηρητικά» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Τροποποιήσεις του κανονισμού (ΕΚ) αριθ. 1876/2006
   Το άρθρο 4 του κανονισμού (ΕΚ) αριθ. 1876/2006 και το οικείο παράρτημα IV απαλείφονται.
   Άρθρο 3
   Τροποποιήσεις του κανονισμού (ΕΚ) αριθ. 757/2007
   Το άρθρο 1 του κανονισμού (ΕΚ) αριθ. 757/2007 και το οικείο παράρτημα I απαλείφονται.
   Άρθρο 4
   Μεταβατικά μέτρα
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 14 Σεπτεμβρίου 2013 σύμφωνα με τους κανόνες που αρχίζουν να ισχύουν πριν από τις 14 Μαρτίου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 270 της 14.12.1970, σ. 1.
   
      (3)  ΕΕ L 360 της 19.12.2006, σ. 126.
   
      (4)  ΕΕ L 172 της 30.6.2007, σ. 43.
   
      (5)  Δελτίο ΕFSA 2011· 9(9):2357.
   
      (6)  Δελτίο ΕFSA 2012· 10(5):2681.
   
      ΠΑΡΑΡΤΗΜΑ
      
                  Αριθμός ταυτοποίησης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Λοιπές διατάξεις
               
               
                  Λήξη της περιόδου ισχύος της άδειας
               
            
                  mg/kg πλήρους ζωοτροφής με περιεκτικότητα σε υγρασία 12 %
               
            
                  
                     Κατηγορία τεχνολογικών πρόσθετων υλών. Λειτουργική ομάδα: συντηρητικά
                  
               
            
                  1a700
               
               
                  —
               
               
                  Παρασκεύασμα βενζοϊκού νατρίου, προπιονικού οξέος και προπιονικού νατρίου
               
               
                  
                               
                           
                           
                              
                                 Σύνθεση πρόσθετης ύλης
                              
                              Παρασκεύασμα:
                              
                                           
                                       
                                       
                                          βενζοϊκό νάτριο: 140 g/kg,
                                       
                                    
                                           
                                       
                                       
                                          προπιονικό οξύ: 370 g/kg
                                       
                                    
                                           
                                       
                                       
                                          προπιονικό νάτριο: 110 g/kg
                                       
                                    
                                           
                                       
                                       
                                          Νερό: 380 g/kg
                                       
                                    
                        
                               
                           
                           
                              
                                 Χαρακτηρισμός των δραστικών ουσιών
                              
                              
                                           
                                       
                                       
                                          Βενζοϊκό νάτριο (C7H5O2Na) ≥ 99 % ύστερα από ξήρανση δύο ωρών στους 105 °C
                                       
                                    
                                           
                                       
                                       
                                          Προπιονικό οξύ (C3H6O2) ≥ 99,5 %
                                       
                                    
                                           
                                       
                                       
                                          Προπιονικό νάτριο (C3H5O2Na) ≥ 99 % ύστερα από ξήρανση τεσσάρων ωρών στους 105 °C
                                       
                                    
                        
                               
                           
                           
                              
                                 Αναλυτική μέθοδος
                                  (1)
                              
                              Ποσοτικός προσδιορισμός της πρόσθετης ύλης ζωοτροφών:
                              
                                          —
                                       
                                       
                                          προσδιορισμός βενζοϊκών: χρωματογραφία αντίστροφης φάσης με ανιχνευτή υπεριώδους ακτινοβολίας (HPLC-UV)
                                       
                                    
                                          —
                                       
                                       
                                          ολικά προπιονικά: υγροχρωματογραφία υψηλής απόδοσης με αποκλεισμό ιόντων και με ανιχνευτή δείκτη διάθλασης (HPLC-RI)
                                       
                                    
                                          —
                                       
                                       
                                          ολικό νάτριο: φασματομετρία ατομικής απορρόφησης (AAS EN ISO 6869)
                                       
                                    
                        
               
                  Χοίρους
                  Πουλερικά
                  Βοοειδή
                  Πρόβατα
                  Αίγες
                  Κουνέλια
                  Ίπποι
               
               
                  —
               
               
                  —
               
               
                  10 000
               
               
                  
                              1.
                           
                           
                              Η ταυτόχρονη χρήση με άλλες πηγές των δραστικών ουσιών δεν πρέπει να υπερβαίνει τη μέγιστη επιτρεπόμενη περιεκτικότητα.
                           
                        
                              2.
                           
                           
                              Ελάχιστη περιεκτικότητα:
                              
                                          —
                                       
                                       
                                          δημητριακά με υγρασία ≥ 15 % εκτός των κόκκων αραβόσιτου: 3 000 mg/kg δημητριακών,
                                       
                                    
                                          —
                                       
                                       
                                          κόκκοι αραβοσίτου με υγρασία ≥ 15 %: 13 000 mg/kg κόκκων αραβοσίτου,
                                       
                                    
                                          —
                                       
                                       
                                          πλήρης ζωοτροφή με υγρασία ≥ 12 %: 5 000 mg/kg πλήρους ζωοτροφής.
                                       
                                    
                        
                              3.
                           
                           
                              Μέγιστη περιεκτικότητα σε όλα τα δημητριακά: 22 000 mg/kg δημητριακών.
                           
                        
                              4.
                           
                           
                              Για ασφάλεια: συνιστάται να χρησιμοποιούνται μέσα προστασίας των ματιών και της αναπνοής και γάντια ασφάλειας κατά τον χειρισμό.
                           
                        
               
                  14 Μαρτίου 2023
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx